L'OFRENA I LA PROCESSÓ POSEN EL PUNT I FINAL A LES FESTES DEL CARME D'ALAQUÀS
15/07/2022

# L'OFRENA I LA PROCESSÓ POSEN EL PUNT I FINAL A LES FESTES DEL CARME D'ALAQUÀS

*   15/07/2022
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=20738

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20738%2F0&title=Ajuntament%20d%27Alaqu%C3%A0s.%20Premsa.L%27OFRENA%20I%20LA%20PROCESS%C3%93%20POSEN%20EL%20PUNT%20I%20FINAL%20A%20LES%20FESTES%20DEL%20CARME%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20738/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20738/18072022img_8380_1_Form_4.jpg)](https://www.alaquas.org/ficheros/documentos/2022/2/20738/18072022img_8380_1_Form_10.jpg "<a href='https://www.alaquas.org/ficheros/documentos/2022/2/20738/18072022img_8380_1_Form_10.jpg' target=_blank><i class='fa fa-external-link' aria-hidden='true'></i>.L'OFRENA I LA PROCESSÓ POSEN EL PUNT I FINAL A LES FESTES DEL CARME D'ALAQUÀS</a>")

Els Clavaris del Carme d'Alaquàs han celebrat la seua seua festivitat del 8 al 17 de juliol amb èxit d'acollida.

Alaquàs ha celebrat del 8 al 17 de juliol les Festes del Carme d’Alaquàs amb una programació per a tots els públics organitzada pels Clavaris del Carme amb la col·laboració de l’Ajuntament d’Alaquàs.  Durant aquests dies, els carrers del Barri del Carme d’Alaquàs s’han engalanat per a viure unes festes marcades pel sentiment de retrobada després de 2 anys arran la pandèmia.

Durant aquest cap de setmana han tingut lloc alguns dels actes més emotius i esperats. La tradicional Ofrena de Flors en honor a la Mare de Déu del Carme va tindre lloc el dissabte 16 de juliol amb la participació dels Clavaris del Carme, les Falleres Majors d’Alaquàs 2022, Judith Díaz Gomariz i Sara Morcillo Torralba i algunes comissions falleres del municipi. Durant la vesprada es van iniciar els treballs d’ornamentació de carrers a càrrec del veïnat que van finalitzar a la matinada. Per la nit va haver un espectacle de copla espanyola a la plaça de la Constitució que va comptar amb gran èxit de participació. Els actes van finalitzar el diumenge 17 de juliol amb la missa i processó pel recorregut habitual i un castell de focs d’artifici. Destaca també el festival de música remember celebrat aquest divendres a la plaça de la Constitució.

La programació ha comptat amb tot tipus d’actes per a tots els públics. La festivitat es va iniciar el divendres 8 de juliol amb el pregó oficial i coet a càrrec dels Germans Moya d’Alaquàs que va comptar amb la presència de l’Alcalde d’Alaquàs, Toni Saura i de la Regidora de Festes, Sandra Conde. L’acte va continuar amb una degustació de pisto popular i la passejà de la Mare de Déu amb coets pel barri.

A partir d’aquest dia han tingut lloc diversos actes com un parc infantil, degustacions gastronòmiques, festival de paelles i sopars populars amb el veïnat dels diferents carrers del barri. Ha hagut també diversos campionats de Futbol 3, de parxís i truc i un concurs de truita.